โทนี เฟอร์นันเดซ

ตัน ซรี อันโทนี ฟรันซิซ เฟอร์นันเดซ () เป็นนักธุรกิจและผู้บริหารระดับสูงชาวมาเลเซีย เกิดเมื่อ 30 เมษายน 1964 เป็นผู้ก่อตั้งจูนแอร์ เบอร์ฮัด (Tune Air Sdn. Bhd.) ซึ่งเป็นผู้ริเริ่มสายการบินต้นทุนต่ำแรกของมาเลเซีย คือ แอร์เอเชีย ซึ่งมีสโลแกนว่า "Now everyone can fly" (ใคร ๆ ก็บินได้) เฟอร์นานเดสสามารถบริหารแอร์เอเชียจากสายการบินพาณิชย์ที่มีส่วนเกี่ยวข้องกับรัฐบาลมาเลเซียซึ่งกำลังจะล้มเหลวให้กลายเป็นบริษัทเอกชนให้บริการสายการบินต้นทุนต่ำที่ประสบความสำเร็จอย่างมาก จากนั้นเขาจึงก่อตั้ง จูนกรุ๊ป (Tune Group) และในปัจจุบันเป็นผู้ถือหุ้นรายใหญ่ของสโมสรฟุตบอล ควีนปาร์กแรนเจอร์ส (Queens Park Rangers F.C.)

เขายังเป็นหนึ่งในเครื่องมือล็อบบียิสต์นายกรัฐมนตรีมาเลเซียในขณะนั้น มหาธีร์ โมฮัมหมัด ในช่วงกลางปี 2003 ให้เสนอนโยบายน่านฟ้าเสรีระหว่างมาเลเซียกับประเทศเพื่อนบ้าน ประเทศไทย ประเทศอินโดนีเซีย และประเทศสิงคโปร์ ซึ่งเป็นผลให้ประเทศทั้งสามมอบสิทธิการลงจอดเครื่องให้กับแอร์เอเชียและสายการบินต้นทุนต่ำอื่น ๆ 

ข้อมูลจากมีนาคม 2014 ใน ฟอบส์ เอเชีย ได้ประเมินรายได้สุทธิของเฟอร์นานเดสไว้ที่ 650 ล้านดอลล่าร์สหรัฐ เป็นบุคคลที่ร่ำรวยที่สุดอันดับที่ 28 ในรายชื่อบุคคลที่ร่ำรวยที่สุดในประเทศมาเลเซียของฟอบส์

อ้างอิง 

ชาวมาเลเซียเชื้อสายอินเดีย
ชาวมาเลเซียเชื้อสายโปรตุเกส
คริสต์ศาสนิกชนชาวมาเลเซีย
นักธุรกิจชาวมาเลเซีย
แอร์เอเชีย
ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
ผู้ได้รับเครื่องราชอิสริยาภรณ์ซีบีอี
บุคคลจากกัวลาลัมเปอร์
ประธานและนักลงทุนฟุตบอล